KMFDM

KMFDM (originálne Kein Mehrheit Für Die Mitleid) je nemecká industriálna hudobná skupina pod vedením multiinštrumentalistu Sashu Konietzka, ktorý založil skupinu v roku 1984. KMFDM dones vydala sedemnásť štúdiových albumov a tucty singlov, pričom iba v USA sa predali milióny nahrávok.

KMFDM je považovaná za jednu z prvých skupín, ktorá priniesla industriálnu hudbu do mainstreamovej popularity, aj keď Konietzko označuje hudbu skupiny za "The Ultra-Heavy Beat". Kým skupina vždy používala v značnej miere gitary, v priebehu 90. rokov po doplnení zostavy o gitaristu Güntera Schulza sa skupina preorientovala na viac industriálny metalový smer. Skupina do svojej tvorby začleňuje ťažké gitarové riffy, elektronickú hudbu, sample, a často tiež ženské vokály.

Hudobný štýl
Albumy skupiny KMFDM obsahujú ťažké samplingy a štúdiové úpravy, a hlavnými používanými nástrojmi sú syntetizátory a bicie automaty. Konietzko citoval T.Rex, Davida Bowieho a Franka Zappu ako inšpiráciu vo svojích prvotných obdobiach so skupinou KMFDM. Hudba skupiny je označovaná ako industrial, industriálny rock, industriálny metal a techno-industrial.

Hudba KMFDM je tiež označovaná ako fúzia elektronickej hudby a heavy metalu, s občasnými prvkami dubu rovnako ako orchestrálnych samplov a lesného rohu. Množstvo skladieb obsahuje sprievodné vokály prominentných speváčiek ako Dorona Alberti, Abby Travis a Lucia Cifarelli.

Členovia
Oficiálna zostava
Oficiálna zostava skupiny KMFDM sa skladá z:
Sascha Konietzko – vokály, gitara, basová gitara, programovanie, klávesy, syntetizátor, perkusie
Lucia Cifarelli – vokály, klávesy
Jules Hodgson – gitara, basová gitara, klávesy
Andy Selway – bicie
Steve White – gitara

Kľúčoví bývalí členovia
En Esch – vokály, bicie, gitara, programovanie
Raymond Watts – vokály, programovanie
Günter Schulz – gitara, programovanie
Tim Skold – vokály, gitara, basová gitara, bicie, programovanie

Diskografia

Štúdiové albumy
 Opium (1984)
 What Do You Know, Deutschland? (1986)
 Don’t Blow Your Top (1988)
 UAIOE (1989)
 Naive (1990)
 Money (1992)
 Angst (1993)
 Nihil (1995)
 Xtort (1996)
 Symbols (1997)
 Adios (1999)
 Attak (2002)
 WWIII (2003)
 Hau Ruck (2005)
 Tohuvabohu (2007)
 Blitz (2009)
 WTF?! (2011)

Referencie

Iné projekty

Externé odkazy
Oficiálna webstránka

Zdroj

Kategória:Industriálnorockové hudobné skupiny
Kategória:Industriálnometalové hudobné skupiny
Kategória:Nemecké rockové hudobné skupiny
Kategória:Nemecké heavymetalové hudobné skupiny
Kategória:Nemecké elektronické hudobné skupiny
Kategória:Hudobné skupiny z 1984
Kategória:Štvorice v hudbe